კინის ტბა
კინის ტბა (ინგლ. Kinney Lake) — მთის ტბა კანადაში, ბრიტანეთის კოლუმბიაში. მოქცეულია მაუნტ-რობსონის პროვინციული პარკის ტერიტორიაზე. ტბა ფაქტობრივად წარმოადგენს მდინარე რობსონის გაგანიერებულ ნაწილს. გადაჭიმულია ჩრდილო-დასავლეთიდან სამხრეთ-აღმოსავლეთისაკენ 1,6 კმ-ზე. სიგანე მერყეობს 140 მ-იდან 500 მ-მდე. პირველად რუკებზე გამოჩნდა 1911 წელს. სახელი უწოდა გეოლოგიის პროფესორმა ართურ ფილემონ კოულმანმა თავისი მეწყვილის — ჯორჯ კინის პატივსაცემად, რომელიც მასთან ერთად ახორციელებდა ასვლას რობსონის მთაზე.